Drapet på Martine Vik Magnussen

Drapet på Martine Vik Magnussen var en kriminalsak som involverte voldtekt og drap på en norsk student i London, Martine Vik Magnussen (født 6. februar 1985, død 14. mars 2008). Magnussen var student ved Regent Business School. Hun ble funnet voldtatt og drept i kjelleren i en boligblokk i mars 2008. Saken er ikke oppklart.

 Drapet 
Den 23 år gamle Magnussen ble siste gang observert rundt tretiden natt til 14. mars på utestedet Maddox i London. Hun fortalte til sine romvenninner da de forlot utestedet hun senere skulle på nachspiel.

Magnussen kommer ikke hjem, og vennene hennes legger ut ettersøkning på Facebook fredag ettermiddag. Politiet tar seg deretter inn i medstudenten Farouk Abdulhaks leilighet i Great Portland Street etter å ha mottatt et konkret tips. Den 16. mars klokken 10.30 blir Magnussen funnet drept i kjelleren til leilighetskomplekset. Hun er påført store skader på halsen.

Politiet går senere ut med at de tror Abdulhak har forlatt Storbritannia og reist til hjemlandet Jemen. De mener at dette har skjedd med farens private jetfly lørdag morgen. På samme tid har farens private jetfly forlatt Bergen. Storbritannia har ingen utleveringsavtale med Jemen og det er uklart hvordan politiet skal få Abdulhak inn til avhør, og hvordan Jemen vil forholde seg til dette.

Seks måneder etter drapet er Scotland Yard fortsatt håpefulle at de skal få tatt den ettersøkte Farouk Abdulhak.Vi skal ta Farouk  på Nettavisen Besøkt 20. september 2008

 Tidslinje 
 2008 
17. mars  bekreftet London-politiet at de hadde funnet Magnussen død i Great Portland street i London.nettavisen:Martine (23) ble drept , 18. mars 2008

18. mars sendte Scotland Yard ut en etterlysning på jemenitten Farouk Abdulhak (21) i forbindelse med drapet på Magnussen. Politiet frykter at personen har rømt hjem til Jemen.nettavisen:Kan slippe straff , 18. mars 2008

19. mars rapporterte Nettavisen at den ettersøkte Farouk Abdulhaks far Shaher Abdulhaks Falcon Jet landet på Luton flyplassen utenfor London morgenen lørdag 15. mars. Flyet ble klargjort med en gang og forlot Luton med destinasjon Aten samme dag. Nettavisen rapporterte at den etterlyste milliardærsønnen skal ha vært ombord på flyet da det tok av.Nettavisen:Rømte til Aten i pappas privatfly , 19. mars 2008

22. mars kom det frem at hvis den ettersøkte jemenitten blir anklaget for mordet vil britisk politi bli invitert til Jemen slik at rettssaken kan holdes der. I Jemen kan dommen resultere i dødsstraff.Nettavisen:Vil ha Martine-rettssak i Jemen , 22. mars 2008 

23. mars rapporterte The Daily Telegraph at den ettersøkte Farouk Abdulhak hadde møtt opp på kontoret til en av Jemens mest anerkjente advokater Mohammed al Bakwli i Sena. Abdulhak ønsket å benytte al Bakwlis tjenester i eventuelle fremtidige rettsanliggende.Daily Telegraph:Arab student wanted over Martine Vik Magnussen murder found in Yemen , 23. mars 2008Nettavisen: Meldte seg på advokatkontor , 23. mars 2008

30. mars meldte The Mail on Sunday at Farouk Abdulhak innrømmet at han tok med seg Martine hjem til sin leilighet i London etter at de forlot utestedet Maddox. Abdulhak skal også ha hevdet at det var en annen person som drepte Magnussen.Nettavisen: – Ja, hun ble med meg hjem , 30. mars 2008

30. april ble en mann arrestert av politiet i forbindelse med saken. Mannen var ikke under mistanke for selve drapet, men politiet trodde at han kunne ha hjulpet drapsmannen. Mannen slapp fri mot kausjon.Aftenposten: Mann pågrepet i Martine-saken, 1. mai 2008

30. juli ble Farouk Abdulhak ettersøkt for voldtekt og drap, og ble etterlyst med navn og bilde på Scotland Yards hjemmesider.Aftenposten: Farouk Abdulhak ettersøkes for drap og voldtekt, 30. juli 2008

 2009 
12. februar 2009 tok FrPs utenrikspolitiske talsmann Morten Høglund «Martine-saken» opp i Stortingets spørretime. Utenriksminister Jonas Gahr Støre svarte at det fortsatt arbeides med en diplomatisk løsning overfor Jemen.Nettavisen: Gir ikke opp Farouk-utlevering , 12. februar 2009
miniatyr|Faren til Martine Vik Magnussen uttaler seg til pressen
21. februar 2009 kunne norske medier fortelle at Farouk Abdulhaks far gjennom sine engelske advokater skal ha tilbudt å betale sønnen ut av saken, ved å betale penger til Martines familie.Abdulhak tilbød blodpenger hos bt.no

16. april 2009 stod det i pressen at Norge ved Midtøsten-utsending Jon Hanssen-Bauer hadde tatt opp Martine-saken med Jemens utenriksminister på toppmøtet i Qatar. Det kom ikke noe ut av møtet. Myndinghetene i Jemen kommer ikke til å utvise Farouk. Han må reise av egen fri vilje.

 2010 
6. januar 2010 melder NA24 at en norsk forretningsmann har den 23. desember 2009 på Majorstuen politistasjon anmeldt Farouk Abdulhaks far, den jemenitiske forretningsmannen Shaher Abdulhak, for følgende:
 «Bistått Farouk Abdulhak med fluktmiddel fra gjerningssted og således medvirket til drap på en norsk statsborger i utlandet.»
 «Bistått og fremdeles bistår Farouk Abdulhak finansielt og med skjulested i Jemen.»
 «Hjulpet og fortsatt hjelper Farouk Abdulhak unndra seg etterforskning, tiltale og ev. rettsforfølgelse i UK.»
 «Finansiert Farouk Abdulhaks flukt fra britisk og ev. norsk rettsapparat.»
 «Avgitt falsk forklaring om hvor Farouk Abdulhak befinner seg, ref. advokat Mohammad Mahdi Baqwli sine uttalelser til norsk TV2.»
 «Bekreftet via sin talsmann David Wilson at han fortsatt har jevnlig kontakt med Farouk Abdulhak.»

16. januar 2010 forteller norske medier at Al Jazeera lager en dokumentar om drapet på Martine Vik Magnussen.

4. februar 2010: En av Storbritannias største aviser, The Daily Telegraph, har etter NA24s omtale av anmeldelsen av Shaher Abdulhak tatt opp tråden i deres søndagsutgave, The Sunday Telegraph, hevdet NA24.

1. oktober 2010 kom Scotland Yard til Norge for å etterforske saken.

16. desember ble det meldt at Mercedes-Benz avslutter forbindelsen til Shaher Abdulhak som har hatt enerett på import av dette bilmerket til Jemen.

 2022 
8. mars 2022 opplyste Metropolitan Police Service at en kvinne i 60-årene er pågrepet i London i forbindelse med saken. Hun er siktet for å ha hjulpet en ettersøkt forbryter.

Referanser

Eksterne lenker
  Nettsted lansert av Martines venner til hennes minne

Kategori:2008 i England
Kategori:Hendelser i 2008
Kategori:Drap